 Fulani Herdsmen Oyo: Bí ìjọba Ọyọ ba sún wa kan ògiri a mọ gbésẹ to kan À ń gbé ìjọba ìpínlẹ ọyọ lọ si ilé ẹjọ- Ẹgbẹ Fulani darandaran Lórí ìlòdì sí sínsin èràn tàbi kíko ẹràn jẹ ní ìtà gbangba ní ìpínlẹ Ọyọ èyí to ti wá si iwáju ilé fun ìgbà keji. Abẹnugan ilé igbimọ aṣòfin ọgbẹni Adebo Ogundoyin àti ìgbakeji rẹ Abiodun Fadeyi ni wọn jọ jumọpọ gbé abadofin náà wá si iwáju ilé ni ǹkan bii ọsẹ méji sẹyìn. Nínú ìpàdé àwọn Fulani ọhun ti olori wọn Sarkin Fulani ipinlẹ Ọyọ Alhaji Saliu Abdul-Kadir darí ni wọn ti sàpèjúwe abádofin náà gẹgẹ bii èyí ti ko dára rárá àti pé èrò ìkà ni àwọn to gbe àbá náà kalẹ, àti pé ọná láti mú ki àtijẹ ati mu àwọn Fulani nira ni. O ní kò sí sise kò sí àìse il;e ẹjọ ni yóò yanju ọrọ náà,  A n lọ si ilé ẹjọ lati fopin si ááwọ wa bi ìjọba ìpínlẹ Oyo ba fi dandan mú wa lori òfin náà. Kengbe Ilorin: Àṣà ẹyà Fulani, Bariba àti Gambari tó dàpọ mọ ti Yoruba Nínú ọrọ tirẹ akọwé àwọn Gan Allah Fulani Development Association, ọgbẹni Graba Umar sàlàyé pe ẹgbẹ Fulani kọ ofin náà pátápáta nitori àwọn ri gẹgẹ bi èyí ti yóò mu ìfàsẹyin ba iṣẹ òòjọ àwọn pátápáta Ẹwẹ, Ẹgbẹ Fulani wá ni bí àbádofin náà yóò ba wá fi ẹsẹ múlẹ, o di dandan kí ìjọba ìpínlẹ Oyo pèsè ilẹ miran fun àwọn láti maa ko mààlú si tí omi yóò si wà ni arọwọ to awọn. Bí ìjọba ba wá kuna láti ṣe èyí, o túmọ si pé abadofin náà yóò dá rògbòdìyàn sílẹ ni. Nínú ìwé àpérò ti wọn fi síta lẹyin ìpàdé náà ni wọn tun fi kún pe tìjọba Oyo ba le àwọn sún kan ogiri, àwọn mọ igbésẹ miran ti awọn yóò gbe, èyí si ni lati lọ ile ẹjọ. Ogun flood: ọps àwọn olùgbé agbegbe yii ti fi iṣẹ sílẹ nítorí wọn kò lè jáde : Ogúnlọgọ àwọn Fulani daradaran lo péju si ilú Ìgangan tó jẹ ilú ti àwọn àgbẹ pọ si láti ṣe ìpàde pọ lori àbádòfin tuntun ti ilé ìgbìmọ asòfin ipinlẹ Ọyọ 